Verslag oor swak diens in hospitale saamgestel | Maroela Media
Verslag oor swak diens in hospitale saamgestel
AfriForum het die publiek genooi om hul ervarings van treurige dienslewering en behandeling by hospitale en klinieke met dié organisasie te deel in 'n poging om die swak plekke in die Suid-Afrikaanse gesondheidstelsel bloot te lê.
Dr. Eugene Brink, strategiese raadgewer vir gemeenskapsake by AfriForum, sê die organisasie word toenemend met klagtes van swak behandeling en growwe nalatigheid by veral staatsgesondheidsinstellings oorval. "Hierdie klagtes wissel van mense wat deur ongekwalifiseerde dokters behandel word tot personeel wat op pasiënte skree, hulle hardhandig behandel en dalk uiteindelik ook hul dood veroorsaak," sê Brink.
Die organisasie het besluit om 'n veldtog van stapel te stuur in 'n poging om verantwoordbaarheid in die gesondheidsektor te verhoog. Dié veldtog is vandag bekendgestel met 'n uitnodiging aan die publiek om hul ervarings te deel sodat dit in 'n omvattende verslag opgeneem kan word.
"AfriForum besef dit is 'n wydverspreide probleem wat dringende, maar langdurige aandag verg. Daarom sal hierdie verslag met sowel die minister van gesondheid as die betrokke plaaslike owerhede bespreek word en by die Wêreldgesondheidsorganisasie ingedien word," sê Brink.
"Benewens die bewusmaking wat dit sal skep, sal dit ook as klinkklare bewys dien dat die regering se beoogde nasionale gesondheidsversekering eenvoudig nie kan werk nie. Dit is die begin van 'n voortdurende, veelfasettige proses."
Hy het bygevoeg daar is wel voorbeelde van uitnemendheid in die openbare gesondheidsektor en baie werknemers probeer hul bes ondanks groot uitdagings, maar korrupsie, onbevoegdheid en 'n gebrek aan verantwoordbaarheid vier helaas hoogty. "Die openbare sektor word toenemend deur sistemiese, geldelike, arbeids- en politieke probleme verlam en die publiek trek uiteindelik aan die kortste ent. Terselfdertyd word die private sektor, wat die oorgrote deel van die wêreldklasdienste uitmaak, deur die regering geboelie," sê hy.
Lede van die publiek wat graag hul ervarings wil deel, kan AfriForum se webtuiste besoek.
Twee ondervra ná man langs voertuig geskiet word
Gaan vra vir die hoofman in die parlement hoe dit opweeg teen 730 mil wat op matte en twak in regerings huise gespandeer gaan word .
Marous, ek stem saam met jou
Ek pesoonlik by n staatshospitaal kosvoorraad afgelewer, self gesien watse goeie kos daar vir pasiente is. Maar dit wat daar is en wat die pasiente kry om te eet stem nie ooreen nie, Gaan en kyk dan watse fantastiese kos die personeel eet wat eintlik vir pasiente bestem was. Ook sal jy sien die vetgatte sit 90% van die tyd rond en klets terwyl daar n werklike 10% is wat wel omgee en help.
Ek was self 'n jaar terug in 'n privaat hospitaal vir 7 dae om deur middel van 'n drup antbiotika te kry. Die diens en plek was nie na wense, stukkende papier houer, tv werk nie reg, badkamer (deel badkamer) is vuil. Daar is verskeie kere naalde in my gesteek vir 'n aar ten spyte daarvan dat ek groot are het. Albei my hande was opgeswel soos die naalde in die weefsel ingedruk is. Dit was 'n nagmerrie. Is onlangs by dieselfde hospitaal opgeneem vir 'n been besering en nood operasie, hierdie keer was die diens puik om die minste… Lees meer »
As mense hul gru stories begin vertel sal dit etlike duisende bladsye bevat. Staatshospitale is pateties verby en weereens sal dadels daarvan kom as Afriforum daaroor klae. Die swak gehalte ten opsigte van dienslewering in alles wat in SA onder die spul idiote (ANC) plaasvind is die beste wat hulle kan doen gegewe die graad van geletterdheid waarmee ons hier te doen het.